home

**​** = = // ”Secretul și farmecul vieții noastre nu stau în lipsa unui conflict, ci în hotărârea și priceperea noastră de a-l rezolva.” // - A.S. Macarenko
 * Arta de a face față conflictelor. **

__ Conflictele __ reprezintă neînţelegere, ciocnire de interese, dezacord, antagonism, ceartă, diferend, discuţie (violentă). Sunt deseori asociate în mod automat cu certurile, cu conflictele de interese, cu puterea sau cu uzul de violenţă. Conflictele sunt vechi de când lumea, ele reprezintă un fenomen universal care poate fi întâlnit la toate nivelele convieţuirii umane. Problematică este nu prezenţa conflictelor, ci formele violente care sunt generate de situația de conflict, acestea avantajând doar una dintre părţile implicate, înclinată să-și impună propriile interese şi crezând că doar ea deţine „adevărul absolut“. De cele mai multe ori, această atitudine degenerează cu uşurinţă în modele de gândire şi de comportament orientate după cucerirea totală: pierderile suferite de una dintre părţi sunt câştiguri pentru cealaltă. În acest context, câştigătorul devine”cel mai puternic”, iar dreptatea stă de partea lui. În această unitate de învățare, elevii vor învăța, folosind metoda anchetei documentare, despre conflictele care apar în propriul lor mediu, în clasă, în familie şi în societate. Pas cu pas, vor răspunde la întrebarea de unitate „Ce sunt conflictele şi cum putem să le abordăm constructiv?”. Partea cea mai amplă a proiectului cuprinde abordarea problematicii medierii conflictelor care apar în propriul lor mediu. Elevii vor identifica şi cerceta zonele-problemă şi vor pune la punct „un sistem” pentru a reduce numărul de incidente. Astfel, vor adopta rolul de mediator și vor completa broșura cu tehnici de bază utilizate în rezolvarea conflictelor, tehnici din propriul program de mediere. Broșura realizată va avea ca ţintă sensibilizarea celorlalţi elevi, cadrelor didactice, consiliului de administraţie al şcolii, părinţilor etc.